### 6.      Beslutning vedrørende ændret tidsbegrænsning for parkering i Kalundborg bymidte

**Åbent**

Sagsnr.: 326-2014-132748     J.nr.: 05.09.00            Dokumentnr.:
326-2016-55915

**Sagstype**

Beslutning.

**Resume og sagens baggrund**

Teknik- og Miljøudvalget besluttede den 1. december 2014 at
ændre den daværende 2-timers parkering i Kalundborg bymidte til 3-timers
parkering, og at ordningen skulle evalueres efter et år. Sagen fremlægges
hermed til endelig beslutning.

**Indstillinger**

Direktøren indstiller,

· at den ændrede tidsbegrænsede parkering til 3-timers parkering
gøres permanent

· at de nuværende P-skilte bibeholdes, indtil de påsatte
skiltemærker ikke holder længere.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Kalundborg Handelsstandsforening fremsendte i november 2014
forslag om ændret tidsbegrænset parkering, således at tidsbegrænsningen blev
ændret fra 2- til 3-timers parkering.

Handelsstandsforeningen
fremførte, at man gennem længere tid har oplevet, at tidsbegrænsningen på 2
timer er uhensigtsmæssig for kunder og gæster. Der har ofte ikke været tid til
at foretage de fornødne indkøb og/eller at besøge spisesteder, uden at
tidsbegrænsningen blev overskredet.

Ændring fra 2 til 3 timers parkering forventes at
understøtte de tre hovedmål i forbindelse med udviklingen på
detailhandelsområdet - nemlig at få dem der bor i kommunen, dem der arbejder i
kommunens byer, og turisterne der besøger kommunen, til i langt højere grad
også at handle i kommunen.

Den ændrede tidsbegrænsning har nu været i drift i et år, og
konsekvenserne skal evalueres.

Kalundborg Handelsstandsforening og [adresse] er i
den forbindelse anmodet om at fremsende deres kommentarer og bemærkninger.
Disse er vedhæftet sagen som Bilag I.

**Økonomiske konsekvenser**

Der er p.t. ingen økonomiske konsekvenser.

Der er ved "forsøgets" start påsat mærker på
relevante skilte, hvor "2" er ændret til "3". Dette holder
rigtig fint og virker ikke skæmmende, hvorfor en udskiftning til helt nye
tavler ikke er nødvendig på nuværende tidspunkt.

**Bilag**

|  |  |
| --- | --- |
| Bilag I - udtalelser vedr. ændret tidsbebegrænset parkering i Kalundborg bymidte | 326-2016-56180 |